HU Az Európai Unió Hivatalos Lapja C 239/14

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Ferrières” – iránti kérelemről)

(2006/C 239/04)

(EGT vonatkozású szöveg)

2005. augusztus 16-i kérelmében az Essence de Paris társaság (székhelye: 26 bis rue des Cornouiller, F-780 Verneuil-sur-Seine) folyékony vagy gáznemű szénhidrogének felkutatására feljogosító kizárólagos engedélyért – ún. „Permis de Montargis”-ért – folyamodott körülbelül 538 négyzetkilométernyi, Loiret megyében fekvő területre vonatkozóan. E kezdeti kérelem kapcsán pályázati felhívást tettek közzé az Európai Unió Hivatalos Lapjának 2006. február 3-i C 27. számában.

2006. február 28-i kérelmében a Lundin International társaság (székhelye: MacLaunay, 51210 Montmirail, Franciaország) a „Montargis” kérelemmel versenyre kelve folyékony vagy gáznemű szénhidrogének felkutatására feljogosító kizárólagos engedélyért – ún. „Permis de Ferrières”-ért – folyamodott három éves időtartamra, körülbelül 403 négyzetkilométernyi, Loiret és Seine-et-Marne megyében fekvő területre vonatkozóan. A szóban forgó terület határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 0,30 gr K 53,50 gr É B 0,60 gr K 53,50 gr É C 0,60 gr K 53,30 gr É D 0,30 gr K 53,30 gr É

A kérelemben szereplő terület egyik része azonos a „Montargis” kérelemben szereplő területtel, amelyre vonatkozóan lezárult a versenytárgyalási időszak, másik része azon kívül esik. Ez a pályázati felhívás csak az utóbbi, külső területrészre vonatkozik. Ennek határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 0,30 gr K 53,50 gr É B 0,60 gr K 53,50 gr É C 0,60 gr K 53,40 gr É D 0,30 gr K 53,40 gr É

A kérelmek benyújtása.

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet [décret] 3., 4. és 5. cikkében meghatározott, majd a bányászati engedélyekre és a földfelszín alatti tárolásra vonatkozó engedélyekre vonatkozó, 2006. június 2-i 2006-648 sz. rendelet [décret] 63. cikkével hatályban tartott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket az említett 95-427 sz. módosított rendelet állapított meg.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti kérelemnek a francia hatóságokhoz való beérkezésétől számítva két éven belül, azaz legkésőbb 2007. augusztus 16-án határozat születik a kezdeti kérelmet és a versengő kérelmeket illetően.

A tevékenység folytatására és leállítására vonatkozó feltételek és követelmények.

A kérvényezők figyelmébe ajánljuk a bányászati törvény 79. és 79.1 sz. cikkét és a bányászati munkák elkezdéséről és a bányarendőrségről szóló, 1995. május 9-i 95-696 sz. módosított rendeletet [décret] (Journal officiel de la République française [A Francia Köztársaság Hivatalos Közlönye], 1995. május 11.).

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.